የካናቢስ ዕፅ ያዘዋውሩ ሶስት የውጭ ሀገር ዜጎች በእስራት ተቀጡ
የፌደራል ከፍተኛ ፍርድ ቤት የካናቢስ ዕፅ በሆዳቸውና በቦርሳቸው ይዘው ሲያዘዋውሩ የተገኙ ሶስት ናይጄሪያውያንን በዘጠኝዓመት ጽኑ እስራትና በገንዘብ ቀጣ፡፡ፍርድ ቤቱ በልደታ ምድብ ስምንተኛ ወንጀል ችሎት የቅጣት ውሳኔ ያስተላለፈባቸው ቼኩውዲ ክርስቲያን፣ አሎስዩስ አይንቼ እና አሊማይ አይናይበተባሉት ግለሰቦች ላይ ነው፡፡የፌደራል ዓቃቤ ህግ ባቀረበው ክስ እንደተገለጸው ቼኩውዲ ክርስቲያን የተባለው ናይጄሪያዊ ግንቦት 17 ቀን 2009 ዓ.ም ከብራዚል ሳኦፖሎ ተነስቶወደ ናይጀሪያ አንጎ ከተማ በሚያደርገው ጉዞ በትራንዚት በቦሌ ዓለም አቀፍ አውሮፕላን ማረፊያ ፍተሻ ሲደረግለት 1ሺህ 500 ግራም  ኮኬይን በሆዱ ውስጥና በቦርሳው ይዞ በመገኘቱ ነው፡፡ሌላው ናይጄሪያዊ አሎስዩስ አይንቼም  በተመሳሳይ ቀንና ሰዓት ከብራዚል ሳኦፖሎ ተነስቶ ወደ ናይጀሪያ ሌጎስ ከተማ በሚደርገው ጉዞ በትራንዚትቦሌ ዓለም አቀፍ አውሮፕላን ማረፊያ ፍተሻ ሲደረግለት 2ሺህ 360 ግራም ኮኬይን በቦርሳውና በሆዱ ይዞ በመገኘቱ ተመስርቶበታል።ሶስተኛዋ ናይጄሪያዊት አሊማይስ አይናይ ግንቦት 20 ቀን 2009 ዓ.ም ከብራዚል ሳኦፖሎ ተነሰታ ወደ ኪሊማንጀሮ በምታደርገው ጉዞ በትራንዚት ቦሌዓለም አቀፍ አውሮፕላን ማረፊያ ፍተሻ ሲደረግላት በያዘቻቸው አምስት ቦርሳዎች ውስጥ 9 ሺህ 200 ግራም የካናቢስ ዕጽ የተገኘባት መሆኑም ዓቃቤህግ ባቀረበው የሰው ፣ የሰነድና የኢግዚቢት ማስረጃ ተረጋግጧል፡፡የፌዴራል ከፍተኛ ፍርድ ቤት ሰኔ 13 ቀን 2009 ዓ.ም በዋለው ችሎት ቼኩውዲ ክርስቲያንን በዘጠኝ ዓመት ፅኑ እስራት፣  አሎስዩስ አይንቼን ደግሞ በዘጠኝ ዓመት ጽኑ እስራትና በ15 ሺህ ብር እንዲሁም አሊማይስ አይናይን በዘጠኝ ዓመት ከሁለት ወር ጽኑ እስራትና በ10 ሺህ ብር እንዲቀጡ ወስኗል (ኢዜአ) ፡፡ 